Esther behaal besonderse mylpaal | Netwerk24
Esther Henseleit het die gholfwêreld aan haar voete. Foto: Getty Images
Henseleit is in haar eerste jaar in die beroepsgeledere. Sy het die naweek die Kenia Ope met een hou gewen nadat sy ’n 64 – 8 houe beter as die baansyfer – in die laaste ronde aangeteken het.
Dié sege het haar boaan die Europese reeks se Geldwennerslys laat eindig.
Die Hamburg-boorling het in die proses verby Marianne Skarpnord geskuif om die nr. 1-speler in Europa te word. Sy is die eerste Duitse vrouespeler om boaan die Geldwennerslys te eindig om as Nuweling van die Jaar gekroon te word.
Ek voel baie geseënd en ek hoop net ek kan die bestendigheid vorentoe handhaaf.
Om dit in een seisoen te kon regkry, is iets wat voorheen nog net deur dame Laura Davies (1985) en Carlota Ciganda (2012) vermag is.
Henseleit het die Kenia Ope op ’n telling van 14 beter as die baansyfer gewen, een hou beter as Indië se Aditi Ashok, wat self ’n puik 65 aangeteken het.
“Om die seisoen te kon afsluit met ’n oorwinning is iets wat ek nie in my wildste drome sou kon droom nie. En om boaan die Geldwennerskys te wees en as Jongeling van die Jaar aangewys te word, is die kersie op die koek,” sê sy.
Sy het in Januarie die beroepsgeledere betree nadat sy as amateur ’n voorgee van +7.1 gehad het.
Sy het die seisoen ook agt keer onder die voorste tien vroue in ’n toernooi geëindig, insluitende vier tweede plekke.
“Dit was ’n ongelooflike jaar in die Europese reeks vir my. Ek voel baie geseënd en ek hoop net ek kan die bestendigheid vorentoe handhaaf.” - Reuters
Meer oor: Duitsland | Gholf